CELEX: 62011CA0215
Language: et
Date: 2012-12-13 00:00:00
Title: Kohtuasi C-215/11: Euroopa Kohtu (esimene koda) 13. detsembri 2012 . aasta otsus (Sąd Okręgowy we Wrocławiu — Poola eelotsusetaotlus) — Iwona Szyrocka versus Siger Technologie GmbH (Määrus (EÜ) nr 1896/2006 — Euroopa maksekäsumenetlus — Maksekäsu avaldus, mis ei vasta siseriiklikus õiguses ette nähtud vorminõuetele — Avaldusele esitatavate tingimuste ammendavus — Võimalus nõuda intressi, mis on kogunenud kuni põhivõla tasumise päevani)

9.2.2013   
            
            
               ET
            
            
               Euroopa Liidu Teataja
            
            
               C 38/5
            
         Euroopa Kohtu (esimene koda) 13. detsembri 2012. aasta otsus (Sąd Okręgowy we Wrocławiu — Poola eelotsusetaotlus) — Iwona Szyrocka versus Siger Technologie GmbH
   (Kohtuasi C-215/11) (1)
   
   (Määrus (EÜ) nr 1896/2006 - Euroopa maksekäsumenetlus - Maksekäsu avaldus, mis ei vasta siseriiklikus õiguses ette nähtud vorminõuetele - Avaldusele esitatavate tingimuste ammendavus - Võimalus nõuda intressi, mis on kogunenud kuni põhivõla tasumise päevani)
   2013/C 38/04
   Kohtumenetluse keel: poola
   
      Eelotsusetaotluse esitanud kohus
   
   Sąd Okręgowy we Wrocławiu
   
      Põhikohtuasja pooled
   
   
      Hageja: Iwona Szyrocka
   
      Kostja: Siger Technologie GmbH
   
      Ese
   
   Eelotsusetaotlus — Sąd Okręgowy we Wrocławiu — Euroopa Parlamendi ja nõukogu 12. detsembri 2006. aasta määruse (EÜ) nr 1896/2006, millega luuakse Euroopa maksekäsumenetlus (ELT 2006, L 399, lk 1), artiklite 4, 7, 8, 9 ja 26 tõlgendamine — Euroopa maksekäsk, mis ei vasta esiteks määruses sätestatud vorminõuetele ning teiseks siseriiklikus õiguses ette nähtud vorminõuetele — Õigus, mida kohaldatakse nõude täiendamist või parandamist puudutavale menetlusele — Võimalus nõuda intressi võla tasumise tähtpäevast kuni võla tasumise päevani
   
      Resolutsioon
   
   
               1.
            
            
               Euroopa Parlamendi ja nõukogu 12. detsembri 2006. aasta määruse (EÜ) nr 1896/2006, millega luuakse Euroopa maksekäsumenetlus, artiklit 7 tuleb tõlgendada nii, et see reguleerib ammendavalt neid tingimusi, millele Euroopa maksekäsu avaldus peab vastama.
               Siseriiklikule kohtule jääb nimetatud määruse artikli 25 alusel ja selles artiklis sätestatud tingimustel õigus määrata kohtukulud kindlaks vastavalt siseriiklikus õiguses ette nähtud menetlusnormidele, kui need menetlusnormid ei ole vähem soodsad, kui normid, mida kohaldatakse siseriikliku õigusega reguleeritavate sarnaste olukordade suhtes, ega muuda praktikas võimatuks või ülemäära keeruliseks liidu õigusega antud õiguste kasutamist
            
         
               2.
            
            
               Määruse nr 1896/2006 artiklit 4 ja artikli 7 lõike 2 punkti c tuleb tõlgendada nii, et nendega ei ole vastuolus see, kui nõude esitaja nõuab Euroopa maksekäsumenetluse avalduses intressi arvestatuna alates maksetähtpäevast kuni põhivõla tasumise kuupäevani.
            
         
               3.
            
            
               Kui kostjat kohustatakse maksma nõude esitajale intressi, mis on kogunenud kuni põhivõla tasumise kuupäevani, võib siseriiklik kohus valida määruse nr 1896/2006 V lisas asuva Euroopa maksekäsu vormi täitmise konkreetse viisi ise, kui selliselt täidetud vorm võimaldab kostjal esiteks eristada vähimagi kahtluseta otsust, mille kohaselt ta peab maksma nõude esitajale intressi kuni põhivõla tasumise kuupäevani, ja teiseks selgelt identifitseerida intressimäära ja kuupäeva, alates millest seda intressi nõutakse.
            
         
      (1)  ELT C 219, 23.7.2011.